Source: https://ficek.sk/vymahanie-dlhu-trovy-exekucie-20397
Timestamp: 2020-02-24 14:51:53+00:00

Document:
[2020] Vymáhanie dlhu - trovy exekúcie | Právna Poradňa
Vymáhanie dlhu - trovy exekúcie
Oblasť práva: Vymáhanie pohľadávok, Košický
Odpovedané dňa: 8. 1. 2017
Otázka: Vymáhanie dlhu - trovy exekúcie
Dobry den, chcel by som poprosit o radu. Ako ručitel som vyplatil dlh. Nasledne som si sudne vymohol rozhodnutie o navrateni dlhu. ktore som dal vymahat cez exekutora. Na kolko dlžnik je na invalidnom a stahuju mu z invalidneho ine pohladavky ja som v poradi pokial nesplati dlznik inu pohladavku. Po dvoch rokoch sa nič nevymohlo, lebo som v poradi. Tak by som vas chcel poprosit o radu, ze ked nebude mozne vymoct dlh od dlznika pre pripad umrtia alebo inych neočakavanych okolnosti. Kto je povinny zaplatit trovy exekutorovi za vykonavanu pracu. Za odpoved dakujem vopred .
Odpoveď: Vymáhanie dlhu - trovy exekúcie
Dobrý deň, ak sa dlh nevymôže, exekutor bude požadovať trovy od Vás. Ak sa chcete zbaviť svojej povinnosti a viete, že dlh nevymôže ani exekutor, môžete postúpiť pohľadávku na tretiu osobu a tym na ňu prejde aj povinnosť zaplatiť trovy exekúcie ak by sa dlh nevymohol. Tretia osoba ide samozrejme do rizika ale ak by sa dlh vymohol, tak získa peniaze.
Podotázka: Vymáhanie dlhu - trovy exekúcie (Vymáhanie pohľadávok)
Dobrý deň, potrebovala by som poradiť. Mala som dlh z pred pár rokov, keď som nabúrala auto a bola dlžná komerčnej poisťovni peniaze ale ta to ďalej posunula advokátskej kancelárii, s ktorou som sa nikdy nevedela dohodnúť na splátkovom kalendári lebo chceli veľa peňazí v mesačnej splátke. Tak som im pol roka posiela 20 e mesačne a po polroku teraz sa mi ozvali, že to posielajú exekútorovi. Chcem sa opýtať sa sa s ním dohodnúť na splátkach pred tým ako mi siahnu na majetok alebo účet ? Ďakujem veľmi pekne.
Odpovedá: JUDr. Milan Ficek, advokát (odpoveď odoslaná: 12.02.2020)
základom vo Vami uvedenom prípade je to, či skutočne v zmysle ust. § 788 a nasl. Obč. zákonníka ste povinná hradiť škodu, ktorú poisťovňa uhradila titulom poistnej udalosti poškodenému.
V otázke uvádzate, že ide o udalosť spred niekoľkých rokov /nepíšete dátum/ a že vec bola postúpená advokátskej kancelárii.
Nevieme z otázky usúdiť, či ste svoj záväzok voči komerčnej poisťovni uznali aj písomne, prípadne aj formou notárskej zápisnice ako exekučného titulu. Spornou zostala otázka splátok.
Ak advokátska kancelária oznámila, že vec posiela exekútorovi, nie je to celkom také jednoduché. Základom je či vo veci bol vydaný nejaký rozsudok alebo platobný rozkaz, z ktorého by vyplynula Vaša povinnosť uhradiť škodu.
Ak platobný rozkaz vydaný nebol a ani rozsudok, advokátska kancelária nie je oprávnená tak postupovať, keďže je to v rozpore so základnými pravidlami etiky advokátskeho stavu vyhrážať sa, vec postúpi na vymáhanie súdnemu exekútorovi. V prípade, že by vo veci bola spísaná notárska zápisnica ako exkekučný titul, bolo by to horšie v tom smere, že advokátska kancelária by mohla skutočne vec postúpiť na vymáhanie cestou súdneho exekútora.
Pokiaľ je situácia iná, a Vy ste svoj záväzok neuznali písomne čo do dôvodov a výšky v zmysle ust. § 558 Obč. zákonníka, z dôvodu právnej istoty ani neodporúčame tak urobiť, keďže je možné, že za škodu nezodpovedáte, prípadne nie v tej výške, ako od Vás požaduje komerčná poisťovňa, prípadne nárok je premlčaný.
Podľa ust. § 106 Obč. zákonníka platí, že "právo na náhradu škody sa premlčí za dva roky odo dňa, keď sa poškodený dozvie o škode a o tom, kto za ňu zodpovedá. Najneskoršie sa právo na náhradu škody premlčí za tri roky, a ak ide o škodu spôsobenú úmyselne, za desať rokov odo dňa, keď došlo k udalosti, z ktorej škoda vznikla; to neplatí, ak ide o škodu na zdraví."
Odporúčame, aby ste nám poslali spisovú dokumentáciu na posúdenie, aby sme Vám vo veci pomohli, ako v otázke Vašej zodpovednosti; výšku škody, ako aj Vašu zodpovednosť musí komerčná poisťovňa v prípadnom súdnom konaní musí preukázať.
Dobrý deň, pri neúplnej úhrade dlhu iba 2000e z celkového dlhu 5000e (dlh 5000 e skladajúci sa z istiny (4000e), poplatkov z omeškania, úrokov z omeškania (800e), súdnych poplatkov (120e), exekučných poplatkov (80e) - čo je možné si najskôr vysporiadať? ĎAKUJEM za skorú odpoveď
ak sa dlh vymáha už v exekúcii, tak exekútor má zákonom určené poradie, ako má vymožené, či prijaté platby od dlžníka započítať. Podľa § 60 Exekučného poriadku
Plnenia prijaté alebo vymožené z majetku povinného sa na úhradu vymáhanej povinnosti použijú v tomto poradí:
a) trovy exekútora, a to vrátane prislúchajúcej dane z pridanej hodnoty,
b) istina vymáhanej pohľadávky,
c) príslušenstvo vymáhanej pohľadávky priznané exekučným titulom,
d) trovy oprávneného.
(2) Z prijatého plnenia sa na nárok podľa odseku 1 písm. a) použije vždy najviac 24 % plnenia, zvyšok prijatého plnenia sa použije na nárok podľa odseku 1 písm. b); na nárok podľa odseku 1 písm. c) a d) sa prijaté plnenia použijú až po zániku pohľadávky podľa odseku 1 písm. b). Ak niektorý z nárokov podľa odseku 1 už skôr zanikol, použije sa prijaté plnenie v pomere podľa predchádzajúcej vety na nároky, ktoré v čase prijatia plnenia nie sú uspokojené. Ak nie je možné uplatniť pomer podľa prvej vety z dôvodu, že ostatné nároky zanikli, použije sa celé prijaté plnenie na v poradí posledný neuspokojený nárok, a to až do okamihu jeho zániku.
(3) Ak ide o exekúciu na vymoženie pohľadávky na výživnom, postupuje exekútor v súlade s odsekmi 1 a 2 tak, že prijaté plnenia použije vždy najskôr na bežné výživné.
Takýmto spôsobom sa plnenie dlžníka bude započítavať na dlh.
Dobrý deň. Dcéra je rozvedená a ex jej neplatí výživné určené súdom. Právnik jej odporučil podať exekúciu. Chcem sa spýtať kto hradí trovy konania. Dcéra je na rodičovskom príspevku, iný príjem nemá. Ďakujem.
otázkami vymáhania výživného sa venujeme v mnohých odpovediach, ktoré Vám môžu byť nápomocné.
So žiadosťou o spísanie návrhu na vykonanie exekúcie sa môžete obrátiť na ktoréhokoľvek súdneho exekútora. Poplatok za spísanie návrhu je 16.60 € , ktorý následne bude vymáhať súdny exekútor od povinného.
Návrh na vykonanie exekúcie Vám môže spísať aj advokát, ktorý Vás bude v konaní zastupovať.
Návrh na vykonanie exekúcie musí byť podaný výlučne elektronickými prostriedkami, ktorými disponuje aj advokát.
Dobrý deň, chcel by som sa spýtať, keď som uhradil platobný rozkaz ešte pred začatím exekúcie, má exekútor nárok na nejaké exekučné trovy konania? Ďakujem za odpoveď.
Odpovedá: JUDr. Milan Ficek, advokát (odpoveď odoslaná: 28.05.2018)
Dobrý deň. Keď ste Váš dlh uhradili dobrovoľne, na základe súdneho rozhodnutia (platobného rozkazu) ešte pred začatím exekúcie, návrh na vykonanie exekúcie voči Vám ani nemal byť podaný. Nevidím preto dôvod, pre ktorý by ste mali znášať exekučné trovy. Tieto by mal znášať domnelý oprávnený (veriteľ), nakoľko exekučné konanie inicioval v čase, keď už dlh neexistoval. Exekúcia by v takom prípade mala byť zastavená, pričom k zastaveniu by malo dôjsť z dôvodov, ktoré možno pričítať na ťarchu oprávneného.
Dobrý deň, na moje meno je vedená exekúcia - ručil som kamarátovi na úver. Samozrejme úver nesplácal, teraz to je už u exekútora. Teraz mi to zrážajú zo mzdy aj jemu. Keď mi chodia upovedomenia od exekútora vidím, že výška dlhu klesá, ale trovy exekútora stále narastajú. Môžem sa ja ako ručiteľ nejako brániť trovám exekúcie a tie už potom nesplácať a nechať splácanie na účastníkov konania, dlžníkov?
Odpovedá: Advokátka (odpoveď odoslaná: 28.08.2017)
Dobrý deň, na vašu otázku odpovedám nasledovne :
1./ Podľa ust. § 60 zák. č. 233/1995 Z.z. o súdnych exekútoroch platí (citujem doslovne) :
"Priorita uspokojenia vymáhaných nárokov
(1) Plnenia prijaté alebo vymožené z majetku povinného sa na úhradu vymáhanej povinnosti použijú v tomto poradí:
(3) Ak ide o exekúciu na vymoženie pohľadávky na výživnom, postupuje exekútor v súlade s odsekmi 1 a 2 tak, že prijaté plnenia použije vždy najskôr na bežné výživné."
2./ Vo veci vám odporúčam požiadať písomne súdneho exekútora v súlade s ust. exek. poriadku o vyúčtovanie exekúcie, ktoré je vám povinný zaslať do 30 dní odo dňa jeho prijatia bezplatne jeden krát ročne.
Z uvedeného dokladu budete vedieť, aký je stav exek. konania. V prípade nezrovnalostí môžete podať sťažnosť na Slov. komoru súdnych exekútorov alebo dať podnet na súd na vykonanie kontroly u exekútora (§ 218d/ exek. poriadku/.
Dobry den, mohol by som vas poprosit o informaciu, ako sa postupuje, ak chcem postupit pohladavku na tretiu osobu? Dakujem.
Odpovedá: Advokát Bratislava (odpoveď odoslaná: 18.01.2017)
postúpiť pohľadávku môžete písomnou zmluvou medzi Vami a tým, na koho postupujete pohľadávku. Podľa § 526 Občianského zákonníka Postúpenie pohľadávky je povinný postupca bez zbytočného odkladu oznámiť dlžníkovi. Dokiaľ postúpenie pohľadávky nie je oznámené dlžníkovi alebo dokiaľ postupník postúpenie pohľadávky dlžníkovi nepreukáže, zbaví sa dlžník záväzku plnením postupcovi.
Podstatné je, aby ste sa dohodli na tom, akú phľadávku postupujete, v akej výške, samozrejme uviesť zmluvné strany a rovnako to, či ide o odplatné, alebo bezodplatné postúpenie.
Ako sa brániť voči vymáhačom?
Vymáhanie dlhu, ako mám ďalej postupovať?
Vymáhanie dlhu POHOTOVOSŤ
Vymáhanie dlhu - pôžičky
﻿K﻿r﻿i﻿s﻿t﻿í﻿n﻿a﻿ ﻿J﻿a﻿n﻿k﻿o﻿š﻿í﻿k﻿o﻿v﻿á﻿
Rýchla odpoveď, veľmi mi pomohli zodpovedať otázku. :)

References: § 788
 § 558
 § 106
 § 60
 § 60
 súd 
 § 526